38 



Hariring mantri goemaligoet ratoe njaoer, pokna: „he, Kalang Soetra, saha noe 

 taloek?" 



Oendjoekan Kalang Soetra: „soemoehoen, Njai Nimbang Waringin, roa banda 

 rek njanggakeun". 



Enggalna anoe kasep Rangga Wajang toeloej bae oendjoekan ka kangdjeng 

 ratoe, ari pokna: „soemangga, abdi njanggakeun ieu poen doeloer Nji Soemoer 

 Bandoeng, titip beurang kalawan peuting, njanggakeun soteh henteu sae, henteu sae, 

 henteu hade, kawantoe tatjan bisa popolah popolah atjan, ana popolah sok djabrag- 

 djabroeg djambraolang, moen ngawadjit sok make tarasi, mentjok make djaringao, 

 ana ngangeun waloeh sok djeung dadapoeranana, njambaraan angeun sok dibeu- 

 weung, sok gedag lalampahanana, tah, sakitoe kasaenjanana". 



Hariring mantri goemaligoet ratoe njaoer, njabda beukas ka toeang raka noe 

 kasep Rangga Wajang, pokna: 



„noehoen pisan rewoe-rewoe, 

 gerah teh balaksa-laksa, 

 beurat njoehoen beurat nanggoeng, 

 beurat narimakeun inja, 

 geulis mah toeroenan mantri, 

 endah mah toeroenan menak, 

 aloes mah poetra joegjoegan, 

 eukeur panteng ka noe koneng, 

 tjoeëut nineung ka noe hideung, 

 palaj ka noe bangbang awak". 

 Sanggeus kitoe, kangdjeng ratoe toeloej njaoer ka geureuhana noe geulis Nim- 

 bang Waringin, pokna: „Njai, amit, cngkang rek njandoeng." 



„Soekoer-soekoer loba waroe, 

 pigeusaneun lege naek, 

 soekoer-soekoer loba maroe, 

 pigeusaneun neundeun tjarek." 

 „Tah, sakitoe", wangsoelanana noe geulis Nimbang Waringin. 

 Kangdjeng ratoe toeloej njaoer ka noe geulis Soemoer Bandoeng, pokna: „Njai, 

 ari djeung maroe mah, oelah sok silihtibakeun, koedoe roentoet raoet, lamoen ka saloe- 

 hoereun mah koedoe miïndoeng, ari ka sahandapeun koedoe mipoetra; laboeh koe- 

 doe silihhoedangkeun, ka tjai koedoe djadi saleuwi, ka darat koedoe djadi salogak". 

 Nimbang Waringin nja kitoe deui misaoer ka noe geulis Soemoer Bandoeng, 

 pokna: „eteh mah nitipkeun salaki, njelehkeun tjaroge; soegih moekti eteh mah 

 geus kapanggih, ajeuna mah soepaja diangken bae". 



Tembalna noe geulis Soemoer Bandoeng: „noehoen sareboe, gerah salaksa". 

 Demi Langen Sari djeung Rangga Wajang didjenengkeun papatih di nagara 

 Koeta Waringin. 



Kotjapkeun pawarang noe opat poeloeh poendjoel tiloe keur mandoan ratoe. 

 Tjaritakeun noe kasep Kalang Soetra toeloej njaoer ka Lengser, pokna: „Lengser 

 geura koempoelkeun ponggawa sanagara Koeta Waringin, ajeuna oge oerang 

 tataloe rerendenganana Soemoer Bandoeng saraig ratoe". 



